да включват: i) колективно изтегляне от пазара за организирано унищожаване на живи растения и цветя; ii) мерки за популяризиране, които приканват потребителите да купуват живи растения и цветя; и iii) колективно планиране на производството с цел координиране на засаждането на живи растения и цветя с оглед на бъдещото премахване на ограниченията.
 (13)
 Всяко споразумение или решение следва да бъде временно разрешено за срок от 6 месеца. Тъй като това е периодът, през който ще бъдат събирани и предлагани на пазара повечето живи растения и цветя, това е и периодът, през който се очаква мерките да имат най-голямо въздействие.
 (14)
 В съответствие с член 222, параграф 1, първа алинея от Регламент (ЕС) No 1308/2013 разрешение се предоставя, при условие че с него не се нарушава функционирането на вътрешния пазар и че споразуменията и решенията имат за цел единствено стабилизиране на сектора. Тези специфични условия изключват споразумения и решения, които пряко или косвено водят до раздробяване на пазарите, до дискриминация въз основа на национална принадлежност или до фиксиране на цените. Ако споразуменията и решенията не отговарят на тези условия или повече не отговарят на тези условия, по отношение на тези споразумения и решения се прилага член 101, параграф 1 от Договора.
 (15)
 Разрешението, предвидено в настоящия регламент, следва да обхваща територията на Съюза, тъй като сериозният дисбаланс на пазара засяга целия Съюз.
 (16)
 За да бъдат държавите членки в състояние да преценят дали споразуменията и решенията не възпрепятстват функционирането на вътрешния пазар и дали имат за цел единствено стабилизиране на сектора на живите растения и цветята, на компетентните органи на държавата членка, включително компетентните органи на същата държава, с най-голям дял от прогнозирания обем на производството на живи растения и цветя, обхванат от тези споразумения или решения, следва да бъде предоставяна информация относно сключените споразумения и взетите решения и относно обема на производството и периода, за които се отнасят.
 (17)
 Предвид настъпилия сериозен дисбаланс на пазара през периода, в който се осъществява по-голямата част от продажбите на живи растения и цветя, настоящият регламент следва да влезе в сила в деня след деня на публикуването му.
 (18)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Без да се засягат разпоредбите на член 152, параграф 1а, член 209, параграф 1 и член 210, параграф 1 от Регламент (ЕС) No 1308/2013, на земеделските стопани, сдруженията на земеделски стопани, асоциациите на подобни сдружения, признатите организации на производители, асоциациите на признати организации на производители и признатите междубраншови организации в сектора на живите дървета и други растения, луковици, корени и други подобни, рязан цвят и декоративна растителност, наричан по-долу „секторът на живите растения и цветята“, се разрешава да сключват споразумения и да вземат общи решения относно изтеглянето от пазара и безплатното разпространение, съвместното популяризиране и временното планиране на производството за шестмесечен период, считано от датата на влизане в сила на настоящия регламент.
 Член 2
 Държавите членки предприемат необходимите мерки, за да гарантират, че посочените в член 1 споразумения и решения не възпрепятстват доброто